રાજકોટમાં આંતરરાષ્ટ્રીય કક્ષાનું આધુનિક ક્રિકેટ સ્ટેડિયમ બનાવવામાં આવ્યા બાદ સૌરાષ્ટ્ર ક્રિકેટ એસોસિએશનના સેક્રેટરી નિરંજન શાહ અને તેમની ટીમ હવે જામનગર પંથકમાં આધુનિક આંતરરાષ્ટ્રીય ક્રિકેટ સ્ટેડિયમ બનાવવા જઇ રહી છે. આ સંદર્ભે જામનગર એરપોર્ટ રોડ પર સરકારી જમીનમાંથી 15 એકર જેટલી જમીન માંગવામાં આવી હોવાનું અને જિલ્લા કલેક્ટર તંત્રે આ માગણીને સ્વિકારી હોવાનું જાણવા મળ્યું છે, તેમજ પ્રિમીયમની 51 કરોડ રૂપિયા રકમ ભરવા માટે પણ કહ્યું હોવાનું સૂત્રો પાસેથી જાણવા મળ્યું છે.